**LĒMUMS**

Liepājā

|  |  |
| --- | --- |
| 2023. gada 21. septembrī |  Nr.314/10(prot. Nr.10, 2.§) |

Par projektu “Liepājas viedpilsētas ceļa

karte: uz izmaiņām vērsta mentorēšana,

zināšanu apmaiņa un sadarbība ar

Valensijas pilsētu”

Pamatojoties uz Pašvaldību likuma 10. panta pirmās daļas pirmo teikumu, Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna projektu Nr.Jpr\_161 “Liepājas viedpilsētas ceļa karte: uz izmaiņām vērsta mentorēšana, zināšanu apmaiņa un sadarbība ar Valensijas pilsētu” (“Liepaja Smart City Roadmap: Transformative Mentorship, Knowledge Sharing and Collaboration with Valencia”), izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 14. septembra lēmumu (sēdes protokols Nr.9) un pastāvīgās Finanšu komitejas 2023. gada 14. septembra lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Atbalstīt Liepājas pilsētas pašvaldības iestādes “Liepājas pilsētas pašvaldības administrācija” dalību projektā “Liepājas viedpilsētas ceļa karte: uz izmaiņām vērsta mentorēšana, zināšanu apmaiņa un sadarbība ar Valensijas pilsētu” (“Liepaja Smart City Roadmap: Transformative Mentorship, Knowledge Sharing and Collaboration with Valencia”), turpmāk – Projekts, Eiropas Savienības finanšu instrumenta *The Scalable Cities Action Grant* ietvaros.

2. Apstiprināt Projekta kopējās attiecināmās izmaksas49 500 EUR (četrdesmit deviņi tūkstoši pieci simti *euro*) apmērā, no kurām Eiropas Savienības finanšu instrumenta *The Scalable Cities Action Grant* finansējums (100%) – 49 500 EUR.

3. Nodrošināt 2024. gadā Projekta īstenošanai nepieciešamo Liepājas valstspilsētas pašvaldības priekšfinansējumu (70%) Projekta attiecināmo izmaksu segšanai 34 650 EUR (trīsdesmit četri tūkstoši seši simti piecdesmit *euro*) apmērā.

4. Noteikt, ka Projekta īstenošanai nepieciešamais Liepājas valstspilsētas pašvaldības priekšfinansējums var tikt precizēts pēc publiskā iepirkuma rezultātiem.

5. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

6. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no Liepājas valstspilsētas pašvaldības budžeta līdzekļiem, kas ir neatkarīgi no aizņēmuma Valsts kasē.

7. Pilnvarot Liepājas valstspilsētas pašvaldības izpilddirektoru parakstīt ar Projekta īstenošanu saistīto dokumentāciju (tai skaitā, bet ne tikai, Projekta pieteikumu, Projekta finansēšanas līgumu, Projektu un tā izpildi pamatojošos dokumentus, atskaites).

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētāja birojam, Izpilddirektora birojam, Sabiedrisko attiecību un mārketinga daļai, Attīstības pārvaldei, IT daļai, Juridiskajai daļai, Finanšu pārvaldei, Vides, veselības un sabiedrības līdzdalības daļai |